
Анализ на състоянието на ветроходството и различните класове 
В последните години развитието на ветроходството в България е в подем - обновява се материалната част, броят на лодките в класовете „Оптимист”, „Лазер”, „420” се увеличава, повишава се интереса на деца и млади хора към заниманията в клубовете, членове на БФВ. 
Много български ветроходци, в това число и деца показват добри резултати на сериозни международни прояви. 

Налице са комплексни фактори, които обуславят моментното състояние на ветроходството, част от които изброяваме по-долу:

· Постиженията и пробивите на отделни състезатели в Световни и Европейски първенства в последните години освен, че са повод за гордост, са и основание БФВ да търси възможности за реализация и развитие на потенциала им в бъдеще ;

· В последните години са създадени нови  клубове, предимно в по- малки морски общини, с което се разшири и географията на на ветроходния спорт у нас. Част от тях са с определена спортна насоченост в обучението и реализацията на деца и младежи, други обединяват интересите на състезатели на килови яхти.

· Расте интересът към практикуване на спорта ветроходство от все по-голям кръг от  хора, с разширяващ се обхват на възрасти, георафско разположение и социален статус;

· БФВ организира и администрира клиники и семинари за повишаване на квалификацията на спортно-педагогическите кадри, на съдийския състав, обезпечава участието на  талантливи състезатели в подобни мероприятия;

· Много от перспективните състезатели, техните треньори и клубове търсят възможности и участват в международни тренировъчни лагери и клиники в съответните състезателни  класове, както и в силни международни регати с цел трупане на състезателен опит сред най-добрите ветроходци; 

· Все повече от състезателите достигат ниво на спортнотехническа подготовка, от което по-нататъчната реализация на спортния им потенциал изисква наличие на материално-техническо оборудване без компромиси в качеството. Затова се прави всичко възможно за обновяване на  материалната част – клубовете и в частност родители и състезатели съфинансират закупуването на нови лодки и друго оборудване, реновира се наличната материална част; 
· Ако искаме спечелване на квоти за участие в Олимписки Игри в обозримо бъдеще, за по-нататъчно развитие на най-добрите ни състезатели по класове е необходимо осигуряване на по-богат международен състезателен календар, включващ 3-4 големи регати, Европейско и Световно Първенства; Осигуряване на подготовка със спаринг партньори от световния елит; Увеличаване състава и квалификацията на специалистите от поддържащия екип – треньор специализирана подготовка на вода, кондиционен треньор, лекар, психолог, метеоролог… В тази посока БФВ е решена да търси подкрепа от всички възможни източници – както държавни, така и обществени, общински и частни фондове. 
· В последните 10 години БФВ обезпечава участието на Европейски и Световни първенстwа на състезателите в базовия клас „Оптимист”, като основен източник на бъдещи състезатели от световно ниво за България. 
Състояние на различните ветроходни класове по брой яхти 
за провеждане на тренировъчен процес и участия в състезания.
1. Клас "Оптимист" – от изключително важно значение за развитието на ветроходството у нас. Основен базов клас - най- популярния клас за деца до 15 години в света. Всяка година се провеждат Световно и  континентални първенства, в т.ч. и Европейско първенство. В момента в България на разположение на клубовете са малко над 90 съда. През последните четири години броят им се е увеличавал средно с 10 лодки на година, но въпреки това съдовете са по-малко от децата, преминали начална подготовка и готови / можещи да се състезават. През 2017 година предстои домакинство на Европейско първенство в Бургас. БФВетроходство кандидатства с програма, която да подпомогне клубовете, давайки им възможност на достъпна цена да придобият още 40 лодки, с което флотилията да нарастне до над 130 съда, увеличавайки базата за подбор на състезатели за националния отбор. Тенденцията е до 2020 год. броят им да достигне до 150.

2. Клас „Лазер” е най-масовия олимпийски клас в света, предоставящ възможност за постепенно преминаване на състезателите от детския „Оптимист“ към подготовка за атакуване на квоти за участие в Олимпийски Игри. Разработен така, че да може с минимални промени по оборудването да предостави възможност за състезаване в различни възрастови групи и от двата пола. Корпусът и плавниците са идентични за всички възрастови групи, а промяната се осъществява с удължаване на мачтата и уголемяване на ветрилото на ветрилото. В момента у нас на разположение на клубовете са общо 40 корпуса, повечето от които окомплектовани с повече от един риг за ползване в от по-широк спектър състезатели. Основен проблем пред клубовете е високата цена за придобиване както на нови, така и на яхти от вторичния пазар. В последните четири години отчитаме най- съществения прираст на яхти от този клас и включване на повече клубове в развитието му. Необходимо е да се отбележи, че в България клас „Лазер“ е с най-съществен прогрес през последните десет години, с постигани резултати в отделните категории, доближаващи се до световните и европейски стандарти.  

2.1. „Лазер 4.7” - за състезатели до 17 години,  е най-масовата разновидност на класа, като първи преходен клас след детския „Оптимист“. През „Лазер 4.7“ преминават и момчета и момичета, които се насочват към олимпийските класове за едночленен екипаж – „Лазер Стандарт“ и „Фин“ за мъже и „Лазер Радиал“ за жени. Поради същите причини „Лазер 4.7“ се радва на голяма популярност и на международната спортна сцена. Ежегодно се провеждат Световно и Европейско п-ва, всяко от които с над 400 участници, както и придобиващата все по- голяма популярност серия от регати - "Европейска купа". В момента флотилията у нас наброява около 25 яхти, с устойчива тенденция към нарастване. В този клас намират поле за изява най-талантливите ни състезатели, подготвяни в „Оптимист“, което е особено полезно в поддържането и изграждането на устойчив спортнотехнически прогрес, в крак със световните тенденции.  През 2015 г. двама наши състезатели се класираха сред първите 50 на СП в Холандия, а през 2016 год. бе постигнато 9-то място на СП в Германия. Постигнатите прогресиращи резултати ни дават увереност да продължаваме без прекъсване работата в този ключов преходен клас по пътя към Световния и Олимпийски елит. 
2.2 „Лазер Радиал” е Олимпийския клас за жени, и втори преходен клас за младежи. Организират се Световно и Европейски първенства за жени и девойки, както и за младежи до 19 години и ветерани. Както става ясно по-горе е преходен за мъже, в подготовка за Олимпийските „Лазер Стандарт“ и „Фин“. В резултат от развитието на класа у нас и насочването на едни от най-перспективнете състезателки към него, Лазер Радиал е класът с най-голям потенциал за спечелване на квота за Олимпийските Игри през 2020 одина.  
2.3 „Лазер Стандарт” – Олимпийски клас за мъже, както и преходен за мъже и младежи с по-голяма телесна маса, насочващи се към клас „Фин“. Провеждат се ежегодни Световно и Европейско п-ва за мъже и младежи до 20 години.Анализът на състезателните резултати показва, че развитието на класа у нас върви по възходяща линия. Постиженията на състезателите ни в предходните класове „Лазер“ ни дават основания да акцентираме върху подготовката и развитието на класа със стратегическа цел достигане на ниво на конкурентноспособност, с възможности за извоюване на Олимпийска квота за 2024 година.  
След направен анализ на движението на постиженията на най-добрите ни състезатели във възръстите мъже и жени и първа възрастова група след мъже и жени, в класовете „Лазер“ се налагат следните изводи:

· Разполагаме със състезатели, достигнали ниво на спортнотехническа подготовка, с потенциал за класиране  около средата на флотилиите в олимпийските класове „Лазер“ за мъже и жени. Може да се каже, че тези състезатели се намират на етап на завършена начална спортна специализация – техническата им подготовка за водене на лодката в разнообразни условия и познанията им по настройване на оборудването са достигнали ниво, което е максимално постижимото със собствени ресурси(клубни, лични). 
· За по-нататъчното развитие на тези състезатели са необходими качествено нов подход към планирането и провеждането на тренировъчния процес и на участието им в състезателни стартове. В досегашните им участия може да открием известна миграция между различните категории „Лазер“, което дори в отделни случаи до сега може да се счита и за целесъобразно. От следващата година всеки състезател е необходимо да се съсредоточи единствено върху основния си клас – „Стандарт“ за мъжете и „Радиал“ за жените, като отделни участия в по-малки категории са допустими само извън предсъстезателния и състезателния етапи от годишната им подготовка.

· В областта на физическата подготовка акцентите в по-нататъчната работа ще са в увеличаване на общата и специална физическа подготовка за осигуряване на оптимална работоспособност и разгръщане на мощта на възстановителните сили на организма. Така ще осигурим възможност състезателите ни да запазват както физическите, така и интелектуалните и психическите си възможности по време на продължителните регати в неблагоприятни и екстремни метеорологични условия и в стресовата среда на състезанието. 
· В сферата на спортнотехническата, стратегическа и психологична подготовка на тези състезатели, резерви ще се търсят в прилагането на технико-тактическите им умения и навици във все по-високо конкурентна среда – в рамките на 5 до 7 дневни предсъстезателни лагери преди всяка регата на мястото на провеждане на регатата, както и в самите регати. Количеството и качеството на стартовете през всяка следваща година от подготовката следва да се увеличават до 4 – 6 регати от ранга на европейски и световни купи, Европейско и Световно Първенства. 
· Необходимо е да се увеличи ангажираността на екипа, работещ със състезателите в тренировъчния, предсъстезателния и състезателния процес. Немислим е  понататъчния растеж на състезателите ако се допуска  да участват в състезания,  тренировъчни лагери и клиники без личния или класния си национален треньор, без осигуряване „на вода“. 

· За успешно реализиране на състезателния потенциал на спортистите на този етап от развитието и за напред е необходимо осигуряване на материална част без компромиси, на най-високо световно ниво. 
· За осъществяването на всички тези мероприятия е необходимо съществено повишаване на финасовото осигуряване на процеса на по-нататъчно повишаване на спртната подготовка и постигането на резултати на световно ниво. БФВ търси всяка възможна подкрепа в тази посока, но без финансовото участие на държавата изграждането на спортисти от световна величина е химера.

3. Клас „Фин” – олимпийски клас, с традиции в България и добри постижения в последните години при младежите и ветераните. Провеждат се Световни и Европейски първенства за мъже, младежи и ветерани. Флотилията в България наброява около 15 лодки, и бавно нараства. Цената както на новите, така и на употребяваните лодки е  доста висока и това е причината част от състезателите в България все още да участват в регатите от ДСК с лодки, които не са конкурентноспособни. В момента е в ход смяна на поколенията в класа, към който се насочиха талантливи млади състезатели  от преходните и подготвителни класове „Лазер“ и това дава увереност за бъдещи успехи. 
 
4. Клас "420" – Преходен и основен подготвителен клас за подготовка на състезатели за олимпийския клас "470" – яхта за двучленен екипаж. Провеждат се Световно и Европейско първенства за младежи до 18 години и от двата пола. В сравнение с Олимпийския „470“,  "420" е с по-опростено оборудване,  даващо възможност за облекчена подготовка за преминаване в  олимпийския клас. БФВ полага усилия за развитието на класа и след проведеното Европейско първенство в гр. Бургас през 2015 г, пет клуба придобиха нови конкурентни лодки на достъпна цена. В момента клубовете разполагат с 15 яхти в много добро състояние. Желаещите да се включат в процеса на подготовка(след излизане от „Оптимист“) за участие в Олимпийския клас за двучленни екипажи „470“  надвишават броя на наличните лодки.
5. Клас "470" - Олимпийски клас. Провеждат се ежегодни Световно и Европейско първенства. През последните години бяха вложени много средства и усилия от страна на ОМК Несебър 2000 за подготовка на екипаж жени. Бяха постигнати добри резултати, но за жалост малко не достигна за покриване на олимпийска квота. 
6. Клас "Накра 17" - Олимпийски клас. Провеждат се ежегодни Световно и Европейско п-ва. Скъп, високотехнологичен клас. У нас се развива благодарение на вложени лични средства на състезателите за подготовка и участия в състезания. В момента предстои решение за подмяна на оборудването, от което зависи и по- нататъшното му развитие у нас.

7. Кайтсърф и уиндсърфинг - изключително атрактивни класове във ветроходството, с голяма популярност в последните години по света и в България. Забелязва се ръст на участниците на ДП Кайтсърф, което се провежда всяка година. Петкратният национален шампион на България Александър Александров Бачев спечели второ място на ЕП и СП за младежи през 2014 и 2015 и 6-то място на младежи на Световното първенство в Китай през 2016 г. 2017-а година Александър Бачев завършва на 6-а позиция в световната ратглиста. Поради постоянното си отлично представяне в големи състезания Бачев ежегодно получава покана за участие в Световната купа в Абу Даби. Тази година състезателят се класира 9-ти. Кайтсърфът е един от бъдещите олимпийски спортове по ветроходство, като той вече стана такъв за Младежките Олимпийски игри, а също така и ще бъде представен като демонстрационен спорт на Игрите през 2020 година в Токио. БФВ обръща сериозно внимание и все по-значителен ресурс за развитието на този клас. 
Ще се обърне и сериозно внимание на олимпийския клас за уиндсърфинг, където традиционно участвахме в ЛОИ до 2012 г., за да върнем традициите си в тази дисциплина.
ОСНОВНИ ЦЕЛИ

1. Участие в квалификации за Олимпийските игри в Токио през 2020 година и спечелване на минимум една квота. 

· Обезпечаване и осигуряване на тренировъчния и състезателен процес на доказалите се и перспективни състезатели в класовете „Лазер”, „Фин”, „Накра 17”, "470".
· Повишаване квалификацията на треньорите, продължавайки добрата практиката за провеждане на семинари у нас, водени от доказани специалисти, постигнали сериозни успехи.
· Осигуряване участие на състезателите в клиниките и програмите за развитие, организирани от World Sailing.
2. Подготовка на състезатели за участие в Младежки Олимпийски игри в класовете Кайт и Techno 293 – да се направи селекция  в тези класове, които в момента все още не се развиват масово в България.
3. Участие в Световни и Европейски първенства  в приоритетните за България ветроходни класове
За успешно реализиране на поставените цели в Програмата на БФВ за периода 2017-2020 година се акцентира на следното:
1. Съгласуване  индивидуалните годишни и перспективните планове на националните състезатели със старши треньора на националните отбори и подготовката по клубове. Изпълнението на плановете да протича под негов контрол.
2. Организиране и провеждане на необходимия брой тренировъчни лагери на разширени състави на националните отбори в различните класове.

Привличане в разширените състави на националния отбор по класове на повече млади и перспективни състезатели, с оглед увеличаване на възможността за селекция за важните международни прояви и осигуряване на приемственост;
3. Участие в повече регионални регати, използвайки             по-високото ниво на ветроходния спорт в съседните ни страни като стъпало в развитието на изгращащите се състезатели.
· Да се участва в колкото може повече силни международни регати, провеждащи се в близост до България (Гърция, Турция, Румъния, Кипър, Хърватска, Словения, Италия и др.) с цел повишаване на нивото на високото спортно майсторство при сравнително ниски финансови разходи.
· Натрупване на международен опит от младите ни състезатели, който би бил изключително полезен при преминаването им на олимпийските класове в близките години.

4. България като организатор на големи международни прояви
След успешното провеждане на няколко Световни и Европейски първенства в последните 10-12 години Международната Ветроходна Федерация и Международните класни асоциации гласуваха доверие на България за два големи международни форума – Европейско първенство на клас „Оптимист” през 2017 година и Европейско първенство за мъже и жени на клас „470” през 2018 година;
5. Продължаване положителната тенденция за увеличаване броя на участниците в базовите класове "Оптимист", "Лазер 4.7"и "420", чрез намиране на допълнителен финансов ресурс за увеличаване броя на яхтите в тези класове.  
Увеличаване на яхтите клас "Оптимист" до минимум 150 до края на периода.

Увеличаване броя на яхтите клас "Лазер" до минимум 60 до края на периода.
Поддържане на интереса на състезателите в клас „420“ с осигуряване за най-добрите екипажи на минимум едно международно участие на сезон. 
6. Поддържане на оптимално функционално състояние на отделните спортисти от националния отбор във всички етапи на подготовката – провеждане на функционални изследвания и медицински контрол
7. Активно подпомагане дейността на клубовете за подготовката на състезателите в базовите за ветроходството класове „Оптимист” „Лазер 4.7” и „420”, като БФВ обезпечава участия в Европейски и Световни първенства, както и участия с националния отбор на престижни регати в региона. 
Програма за централизирана подготовка за 2020 г.
 
С оглед реализирането на състезателния потенциал при участието на националните състезатели в състезанията от Международния спортен календар през 2019 година БФВ предвижда провеждането на централизирана подготовка по следната Програма:
	ДАТА
	ОПИСАНИЕ
	
	
	
	Необходими средства

	03-12.03.2020 г.
	Високопланински лагер за всички състезатели.
	18200 лв.
	

	01-05.04.2020 г.
	Лагер - сбор в гр. Варна, 
	
	

	
	
	10 състезатели от клас Лазер. 
Цел  - подобряване на общата 
	4900 лв.

	
	
	физическа подготовка, тренировки на вода, тактическа подготовка и функционални изследвания.
	
	

	10-16.04.2020 г.
	Подготовка на ал. Бачев
	 
	10500 лв.
	

	
	
	
	 
	 
	
	

	01-05.05.2020 г.
	Петдневен тренировъчен лагер на 12 състезатели клас „Оптимист”. 
	
	4900 лв.
	

	26-30.03.2020 г.
	
	Петдневен трениривъчен лагер на осем състезатели клас Лазер 4,7 и Радиал подготовка за участие в ЕП - Унгария и ЕП - Гърция
	4200 лв.
	

	02-07.04.2020 г.
	
	Петдневен тренировъчен лагер на участниците в ЕП Гърция, клас Лазер 4.7. Тренировки на терен за адаптация към местните условия.
	4500 лв.
	

	02-07.04.2020 г.
	
	Петдневен подготвителен  лагер за участниците в ЕП Унгария, клас Лазер Радиал. Тренировки на терен за адаптация към местните условия.
	4500 лв.
	

	30.04-04.05.2020 г.
	
	Петдневен подготвителен  лагер за участниците в ЕП Франция клас Лазер Радиал и Стандарт. Тренировки на терен за адаптация към специфичните местни условия.
	3750 лв.
	

	15-24.06.2020 г.
	Десетдневен подготвителен лагер за участниците в СП Лазер Стандарт и Радиал до 21г и Лазер 4.7, Полша. Бургас
	
	
	7000 лв.
	

	26-30.062020г.  04-08.07.2020г.
	Два петдневени тренировъчни лагера на участниците в СП в Полша. Тренировки на терен за адаптация към местните условия
	
	
	9000 лв.
	

	01-05.09.2020 г.
	Петдневен тренировъчен лагер за участниците в Балканско п-во в Черна Гора - всички класове
	
	
	8050 лв.
	

	07-13.05.2020 г.
	Едноседмичен лагер в Бургас за участниците в ЕП в клас 470
	
	
	4900 лв.
	

	09-15.07.2020 г.
	Седемдневен тренировъчен лагер в Несебър преди ЕП за клас Оптимист
	
	
	4900 лв.
	

	13-19.08.2020 г.
	Седемдневен тренировъчен лагер, преди ЕП за клас Оптимист- Тийм рейсинг
	
	
	4500 лв.
	

	НЕОБХОДИМА СУМА ЗА ИЗПЪЛНЕНИЕ НА ПЛАНА:
	94200 лева


Забележка: Предстои актуализиране на плановете за подготовка след приемане на индивидуалните план графици за подготовка на нац. състезатели
Сумите са приблизителни, като за всяка проява ще се направи подробна и точна план-сметка.
Планът за 2020 г. e изготвен въз основа на проекта за вътрешния спортен календар и утвърдения международен спортен календар на БФВ. Планът за 2020 г. ще бъде окончателно завършен след като бъдат публикувани официално утвърдените вътрешен и международен спортен календар. 
РАЗВИТИЕ НА ПРОГРАМАТА ПРЕЗ СЛЕДВАЩИТЕ ГОДИНИ

Програма за развитие до 2024 година
за спортистите от втора възрастова група преди мъже и жени, за които се кандидатства да бъдат включени в Програмата на ММС.
1. Кратък преглед на възрастовите специфики в спорта ветроходство.

2. Анализ на нивото на развитието на нашите състезатели във възрастовата група до 19 години.

3. План за развитие до 2024 година.

1. Кратък преглед на възрастовите специфики в спорта ветроходство:

Ветроходството е спорт, който се практикува от 5-6 годишна възраст, до дълбока старост. В състезанията за ветерани има категория Гранд-Мастър, за ветроходци над 65 годишна възраст. 

В своето развитие, младите състезатели започват от т.нар. „входни“ класове, като най-популярен от тях е „Оптимист“. В тази възраст спортистите преминават през етапите на „начално обучение“(1-2 години) и „основи на състезателното ветроходство“(2-4 години).  

След клас „Оптимист“, на 14-15 годишна възраст състезателите преминават в следващ, „преходен“ клас към избрания от тях един от десет Олимпийски класове – най-общо се разделят на класове за единични и за екипажи от двама състезатели. Това са етапите на ранна спортна специализация и същинска спортна специализиция, който продължава 4-6 години. Етапът може да включва повече от един преходен и подготвителен клас  - например: Оптимист – Лазер 4.7 – Лазер Радиал – Лазер Стандарт, за състезател, който ще се състезава като възрастен в клас Фин. В този етап състезателите овладяват специфични за типа лодка/борд техники на управление и общи принципи на настройване на плавателния съд за различни метеорологични условия, израстват физически и се развиват функционално, усъвършенстват състезателните си качества. 

Следва етапът на същинската спортна специализация, когато състезателите вече са преминали в класа, в който ще се състезават за достигане до Олимпийски Игри. За пълно овладяване на технико-тактическите възможности на един ветроходен клас, както и за адаптирането на физическите и функционелни качества на състезателите към него са необходими около 4 години. В този етап се провеждат тренировъчни програми с финно адаптиране към изискванията на класа, съобразено с актуалните тенденции в спорта и с наличната конкуренция. В този етап се провежда и съществена част от психологическата подготовка за налагане на младите състезатели във флотилиите от вече утвърдени състезатели. Статистиките показват, че средната възраст на състезателите в топ 10 в отделните олимпийски класове е около 30 години. Поколенията във ветроходството не се сменят толкова бързо и във флотилиите на големите световни форуми се събират състезатели от 18 до 38 годишна възраст. Затова е нужно време за натрупване на опит и „налагане“ над конкуренцията. 

Етапът на високо спортно майсторство започва около 4 години след като състезателят е преминал в олимпийския си клас лодка/борд. В този етап спортистите следва да са разгърнали напълно физическия си и психологически потенциал, за да прилагат ефективно техники и стратегии за постигане на върхови спортни резултати. В този етап на личностна и спортно-състезателна зрялост в спортноподготвителния процес се поддържа оптимална спортна форма, съобразно годишните и четиригодишните цикли на тренировъчно-състезателните програми, като най-висока цел са постигането на върхови резултати на Европейски, Световни Първенства и Олимписки Игри. 

2. Анализ на нивото на развитието на нашите състезатели във възрастовата група до 19 години:

Състезателити ни в тази група са спортисти, показали талант, ветроходни качества и заложби, реализирани в регати от Национално, Регионално и в отделни случаи Европейско ниво. Показали са способности да участват сериозно в спортно-подготвителния процес, и имат желание и воля за дългосрочно развитие във ветроходния спорт, за достойно представяне на България на Светевни, Европейски първенства и Младежки олимпийски игри.

Спортистите, включени в програмата на ММС са младежи и девойки, на възраст от 16 до 19 години, което е втора възрастова група преди мъже и жени. В тази група са най-талантливите младежи и девойки, продукт на успешната политика на БФВ за поддържане и развитие на детския клас Оптимист в България. 

Към момента спортистите в групата се намират в различни фази на етапа на ранната си спортна специализация, в зависимост от степента на физическото си развитие и конкретната възраст. Характерно за този етап е неравномерното развитие на състезателите – с редуване на периоди на застой и своеобрани „скокове“. Тази характерна особеност се дължи от една страна на възрастта – през пуберитета физическото и емоционално развитие на младежите и девойките е доста динамично. Освен това обаче, спортния резултат, като краен измерител на прогреса в развитието на състезателя в този етап е ненадежден. Спортният резултат във ветроходството се обуславя от множество фактори, които най-общо се групират в десет големи групи, като едва след като всички фактори са отработени и надеждно постижими в поне три четвърти от времето на гонката, то това може да се отрази в постигането на добро класиране в отделните гонки от регатата. На този атап от развитието на състезателите по ветроходство работата на треньори и състезатели е насочена към отработването на отделните елементи на спортния резултат, със съответните технико-тактически особености на класа, и не към крайните резултати в регатите. Тази особеност се налага от неравномерното и несинхронно развитие на различните състезателни качества и умения и на налагащото се последователно преминаване през различни състезателни класове, за да се следва физическто израстване на спортистите. Ето защо можем да видим колеми „скокове“ и „падове“ в класиранията на нашите състезатели на международни състезания. Когато условията на състезанието съвпаднат с оптималните за конкретния състезател, и той се намира в „зоната си на комфорт“ – ще получим чудесно класиране. Това обаче не трябва автоматично да повишава очакванията – както на публиката, така и на състезателя, че това класиране задължително ще се повтори на следваща регата или следваща гонка, на която може условията да са твърде различни. На този етап от развитието състезателите също така са доста чувствителни и психически неустойчиви към моментните неуспехи и твърде лесно губят концентрация, което води до катастрофални резултати в крайните класирания, дори след добър старт в първите гонки на състезанието. Фокусът на вниманието на спортисти и треньори в този етап от развитието на състезателите е в решаването на конкретни задачи, съставляващи елементи от спортния резултат, да се акцентира върху постигането на напредък във всеки отделен елемент, върху който е активно работено и изграждането на самочувствие и желание за работа на базата на този напредък. Крайният резултат в регатата в този етап от развитието не е цел, а страничен ефект от тренировъчния процес. Едва в края на етапа може да се очаква от състезателите да постигат устойчиви резултати в отделните гонки, без големи сривове и съпровождащото ги нарастващо сравнително постоянно крайно класиране в регати от висок международен ранг. 

В периода 2021 – 2024 г. настоящата програма ще бъде разширена и доразвита с нови модули.
Специално внимание ще бъде насочено за включване на талантливи състезатели с възможности за покриване на изискванията и спечелване на квоти за участие в Младежките олимпийски игри през 2020 г..
Предвиждаме да се създаде специална програма за обучение на деца (ученици) по ветроходство и морско дело, чрез създаване на така наречените “ветроходни училища”. Намеренията на ръководството на Българска федерация по ветроходство са всяка година през тези училища да преминават около 150 деца във всички центрове, което би спомогнало освен за популяризиране на ветроходството и за разширяване на географията на спорта.
БФ Ветроходство ще възложи на водещи специалисти по ветроходство, съвместно с НСА „В. Левски“ да изготвят съвременна „Единна програма за обучение по ветроходство“, която да обедини методиката за обучение по ветроходство в страната.
Паралелно с това предвиждаме да продължи започната инициатива за провеждане на семинари за поддържане и повишаване квалификацията на треньорите и съдиите по ветроходство съвместно с Международната ветроходна федерация и Международните класни асоциации на отделните класове. 
За изпълнението на целите на Програмата за развитие на ветроходството до 2024 г. усилията на ръководството на БФ Ветроходство ще бъдат насочени към подобряване на спортната екипировка и оборудване, както и подобряване на съществуващите спортни обекти и бази и продължаване на усилията за ползване на специализираните спортни обекти,собственост на държавата и общините, които в момента не се ползват по предназначение.
Имайки предвид гореизложеното, разчитаме на разбирането и добрата воля на Министерството на младежта и спорта да подпомогне финансово развитието и на детско-юношеският клас “Оптимист”. Убедени сме, че това е една добра инвестиция в нашите деца, които се надяваме в близко бъдеще успешно да представят България в международни ветроходни прояви, Европейски и Световни първенства и Олимпийски игри.
ПРЕДСЕДАТЕЛ НА УС:

           Росен Марангозов    
